google/wiki40b huggingface dataset:
Sligo (grevskap)

Historie

Grevskapet ble teoretisk sett opprettet i 1585, men det var ikke en virkelighet før etter kaoset etter den irske niårskrigen hadde sluttet i 1603. Dets grenser reflekterte Ó Conchobhair Sligighs overherredømme i Nedre Connacht (irsk: Íochtar Connacht) da den på denne tiden var engelsk erobring. Dette overherredømmet besto av tuatha, territorier: Cairbre Drumcliabh, Tír Fhíacrach Múaidhe, Tír Ollíol, Luíghne, Corann og Cúl ó bhFionn, som hver av dem ble gjort til engelske baronier: Carbury, Tireragh, Leyny, Tirerril, Corran og Coolavin. Hovedstaden ble opprettet i byen Sligo.

Våpenskjold

Våpenskjoldet ble vedtatt av grevskapsrådet i Sligo i 1980. Det var formgitt som et svart våpenskjold som viste en åpen bok hvor det var et keltisk kors og en rød rose, noe som kollektivt representerte Sligos litterære og kulturelle historie. Disse refererte til tidlige verker som Ballymote-boken (skrevet i 1390 eller 1391) mens rosen var et betydelig tema i poesien til W.B.Yeats. Skjellene til kammuslinger som danner et mønster på det svarte skjellet refererer til opprinnelsen til ordet Sligeach, «et sted med overflod av skjell». Hodet til villsvinet refererer til «villsvinet i Benbulben» som omtalt i myten om Diarmuid og Gráinne. Fargene i svart og hvitt på våpenskjoldet har Slingos farger i idrettsorganisasjonen Gaelic Athletic Association (GAA).
Lars-Emil Erichsen

I filmen om Max Manus

I filmen Max Manus fra 2008 ble Lars Emil spilt av Jakob Oftebro. I filmen ble det midlertidig gjort enkelte filmatiske friheter på Lars Emils bekostning. For det første er han og Edvard Tallaksen i filmen med på Operasjon Mardonius i april 1943; i virkeligheten var det Einar Riis Johansen og Halvor Haddeland som var med på dette.
For det andre blir Lars Emil i filmen også skutt under aksjonen i Kirkeveien mens han prøver å hjelpe Max Manus, som er blitt stoppet av en tysker; i virkeligheten ble han skutt på Trandum tre uker senere.
Skam (følelse)

Skam er følelse av bevisstheten eller forståelsen av vanære, unåde eller fordømmelse. Skam er et låneord fra tysk Scham av gammelhøytysk scama, som opprinnelig betød skamfølelse, beskjemmelse eller skjendighet. Ordet anses bety å tildekke seg selv.
Ekte skam er assosiert med ekte vanære, unåde eller fordømmelse. Falsk skam er assosiert med falsk fordømmelse som i den problematiske formen for falsk skam: «han tok det vi gjorde mot ham på seg selv». Terapeuten John Bradshaw kaller skam for «følelsen som lar oss vite at vi er begrenset».
Audisme

Audisme betegner oppfatninger og holdninger basert på en tenkning som gir negativ stigma mot døve eller hørselshemmede. Det beskriver en form for diskriminering hovedsakelig fra hørende, bevisst eller ubevisst. Slike negative stereotypier og fordommer mot døve eller hørselshemmede tillates å dominere ens oppfatning av den døve personen.
Fordommer kan basere seg på opplevelser fra egen erfaring, TV og film eller påvirkning fra andre, og tar utgangspunkt i at døve ikke kan gjøre det samme som hørende. Fordommene kan komme av at man har hørt en døv person snakke med stemmen sin. Det kan også være farget av erfaringer med psykisk utviklingshemming eller multifunksjonshemning, der døvhet er en av flere funksjonshemminger.
For døve oppleves det stigmatiserende og sårende når intelligens, livskvalitet og mestring kobles mot evne til å høre, eller evne å prate med samme lydbilde som hørende.
Professor Tom L. Humphries innførte begrepet i sin doktoravhandling fra 1977. Det ble forsterket da professor Harlan Lane tok begrepet audisme i sine artikler og avhandlinger. Mens Humphries opprinnelig brukte begrepet for å beskrive holdninger og praksis, utvidet Lane begrepet betydning til å omfatte undertrykkelse av døve.
Rafael Díez Usabiaga

Biografi

Som ansatt i Michelín i sin ungdom ble Díez med i LAB. På 1980-tallet kom han med i fagforeningens ledelse og på LABs fjerde kongress i Lejona, Bizkaia ble han i 1996 valgt til generalsekretær.
Díez har også vært politiker for Herri Batasuna og har vært valgt til både Spanias deputertkammer og Baskerlands parlament.
Díez, som regnes for å ha stor innflytelse innen Den baskiske nasjonale frigjøringsbevegelse, fungerte som rådgiver under forsøkene på fredsforhandlinger mellom den væpnede separatistorganisasjonen ETA og spanske myndigheter i Algerie i 1989. Han regnes også som en av drivkreftene bak fredsprosessen som begynte i 2006.

Bateragune-saken

16. oktober 2009 ble Díez sammen med Batasuna-talsmann Arnaldo Otegi og åtte andre arrestert da spansk politi raidet et møte på LABs kontorer i San Sebastián. De 10 var i ferd med å stifte organisasjonen Bateragune, som spanske myndigheter hevder er et forsøk på reorganisere det forbudte partiet Batasuna. Saken ble raskt kjent i Baskerland som Bateragune-saken.
Ifølge de tiltalte var møtet et forsøk på å stimulere til en slutt på volden i Baskerland. Rafa Díez uttalte blant annet at Otegi og han selv ble forskrekket da ETA avbrøt våpenhvilen i 2006 og fredsprosessen kollapset.
Aktoratet hevder de tiltalte handlet på direkte ordre fra ETA og ba om 10 års fengsel for Otegi og Díez. 16. september 2011 ble Otegi og Díez dømt til 10 års fengsel i Audiencia Nacional. Tre øvrige tiltalte fikk 8 års fengsel, mens ytterligere tre ble frikjent. 5. september 2012 fikk Díez redusert dommen til seks år under ankesaken i spansk høyesterett. 5. september 2013 ble det klart at saken skal prøves for den spanske grunnlovsdomstolen.
Slaget om Gabon

Bakgrunn

Den 8. oktober 1940 ankom general Charles de Gaulle byen Douala. Han gjorde klar en plan for invasjon av Gabon i løpet av en firedagers tid. De Gaulle ønsket også å bruke Fransk Ekvatorial-Afrika som en base for angrep mot Libya, som var kontrollert av aksemaktene. Som en grunn av dette reiste han nordover mot Tsjad, som lå sør for Libya.
Frie franske styrker gikk inn i Gabon 27. oktober og de tok byen Mitzic. 5. november kapitulerte vichygarnisonen som befant seg i Lambaréné. I mens dro troppene til de frie franske styrker kommandert av general Philippe Leclerc og general Marie-Pierre Kœnig fra Douala, og deres mål var å okkupere Libreville.

Slagets gang

8. november angrep det britiske krigsskipet HMS Milford den vichyfranske ubåten Poncelet, som til slutt sank. Kœnigs styrker gikk i land på Pointe La Mondah. Styrkene hans bestod av fremmedlegionærer (blant annet Fremmedlegionens 13. halv-brigade), senegalesiske og kamerunske tropper.
Neste dag slapp fly av typen Lysander som opererte fra Douala, flere bomber over byen Libreville. Troppene til Kœnig møtte stor motstand ved grensen til byen, men de klarte å ta byen. De marine styrkene til frie franske styrker med kolonisluppen Savorgnan de Brazza gikk til angrep og klarte å senke den vichyfranske sluppen Bougainville. Bougainville var søsterskipet til Savorgnan de Brazza. 
Det gikk ikke mange dager før troppene til Vichy-regimet i området var svært svekket. 12. november overga de resterende vichyfranske soldatene seg ved Port-Gentil. Fortvilet over sine handlinger begikk guvernør Masson selvmord.

Tap og ettervirkninger

Slaget førte verken til store sivile eller materielle tap. På den vichyfranske siden ble en slupp og en ubåt skutt i senk, mens tallet på sunkne skip på den allierte siden er ukjent.
Den 15. november klarte ikke de Gaulles personlige appell å overbevise de gjenværende vichyfranske soldatene, inkludert general Tetu, om å gå over til de frie franske styrker. Som følge av dette ble soldatene tatt som krigsfanger og fraktet til byen Brazzaville i Kongo, hvor de ble holdt fengslet til krigen var over.
Slaget om Gabon fikk ikke så veldig stor betydning for kampene ellers i krigen, men den førte til at maktbalansen i Vest-Afrika ble endret. Nå var Fransk Ekvatorial-Afrika kontrollert av frie franske styrker og de allierte kunne planlegge og utføre angrep mot det aksekontrollerte Libya i nord.
Per Schaanning

Priser

I 2016 vant han Heddaprisen for beste mannlige medspiller for for rollen som Karl i Fulle folk av Ivan Vyrypajev, regi Sigrid Strøm Reibo – Det Norske Teatret..
Tøyen stasjon (jernbane)

Fremtid

Grunnet usentral beliggenhet og lav trafikk ble det i 2007 foreslått fra byrådet i Oslo kommune og Oslo Sporveier å legge ned Tøyen stasjon og samle jernbane og T-bane ved en ny kollektivterminal ved Ensjø stasjon. Dette har blitt gjentatt fra Ruters side i deres strategiplaner i alle følgende år.
Jernbaneverket skrev i 2012: Ved Ensjø vil man kunne få kort overgang til Ensjø T-banestasjon, området er også under utvikling med nye arbeidsplasser og boliger. Å flytte Tøyen til Ensjø vil være et viktig tiltak for reisende på Gjøvikbanen og for utvikling av Ensjø-området. Et grovt anslag av kostnadene ved å flytte Tøyen st. til Ensjø er vurdert til 30-40 millioner.
Fotball under Asialekene 1998

Fotball under Asialekene 1998. Fotball var en av flere sporter som var med i de trettende Asialekene som ble arrangert i Bangkok i Thailand. Fotballturneringene ble avviklet i perioden 30. november til 19. desember i 1998. Det var 13 herrelag og åtte damelag som deltok i fotballturneringene. Iran vant finalen for menn med 2-0 over Kuwait og finalen for damer vant Kina med 1-0 over Nord-Korea.
Norgesmesterskapet på ski 1949

Norgesmesterskapet på ski 1949 ble arrangert i Steinkjer og Hamar fra 20. til 27. februar 1949. Bare menn deltok.
Translitterasjon

Translitterasjon er omskriving av en tekst fra et alfabet til et annet. Translitterasjon er på denne måten en del av det større begrepet transkripsjon. Det tilstrebes ofte å la de to alfabetene motsvare hverandre tegn for tegn.
Scootercross

Scootercross er en form for konkurranse for snøscootere. Scootercross kjører i flere internasjonale mesterskap som VM, EM og nordisk mesterskap. I tillegg er det mange nasjonale mesterskap, blant annet i Norden og Nord-Amerika.
Palimpsest (planetologi)

Innen planetologien er palimpsest et gammelt krater på en ismåne i det ytre solsystemet hvis oppkastet materiale har forsvunnet på grunn av at det beveger seg på den isete overflaten eller påfølgende kryovulkansk utblåsing, og etterlater seg en sirkulær albedoformasjon, kanskje med et «spøkelse» av en kant. Isete overflater på naturlige satellitter som Callisto og Ganymedes bevarer hint av historien i disse ringene. Et typisk eksempel er Memphis Facula, en 340 km bred palimpsest på Ganymedes.
Einunna kraftverk

Konsesjonssøknad for ny Einunna kraftverk

Glommens og Laagens Brukseierforening har sammen med Østerdalen Kraftproduksjon AS i juni 2008 søkt om konsesjon til økt regulering av Markbuliadammen og bygging av nytt Einunna kraftverk. Det er søkt om tre ulike alternativer for tilleggsregulering: 7, 9 eller 10 m oppdemming i forhold til i dag. I henhold til planen skal det bygges en ny reguleringsdam ca. 300 m nedstrøms eksisterende dam. Her planlegges det en steinfyllingsdam med morenekjerne. For de to alternativene med størst økning av dagens regulering må det i tillegg bygges en ny sperredam i Moskardet. Oppdemningen fører til at arealet av vannmagasinet blir betydelig større enn i dag. Dagens kraftverk erstattes av et nytt kraftverk i fjell rundt 400 m nordvest for det eksisterende. Det planlegges ny tunnel i fjell for overføring fra reguleringsdam til kraftverket. Deponi for tunnelmasser plasseres ca. 200 m sørvest for eksisterende kraftstasjon. 
I den nye kraftstasjonen skal det installeres en vertikal francisturbin med ytelse 24 MW og maksimal slukeevne (vannføring) på 18 m³/s. Årlig middelproduksjon er estimert til 106,3 GWh for det største alternativet, 105,2 GWh for det midlere og 102,1 GWh for det minste. Med den nye reguleringen vil et uutnyttet fall og gi bedre utnyttelse av dagens fallhøyde. Med alternativ 1 vil årsproduksjonen øke med 57,7 Gwh i forhold til dagens produksjon. Utbyggingen vil gi økt fornybar energi.

Innstilling fra NVE

NVE har i sin innstilling av 10. april 2012 til Olje- og energidepartementet frarådet økt regulering av Markbulia, fordi skader og ulemper for allmenne og private interesser er større en fordelene. Det vil få store negative konsekvenser for det nasjonalt viktig kulturlandskapet i Einunngsdalen, samt også for verdifulle naturtyper og arter. Blant annet er det rødelistede arter som vil bli berørt. Videre vil det bli negative konsekvenser for tradisjonell seterdrift, friluftsliv og reiseliv. I Knutshøområdet er det villrein og hensynet til denne har også betydning for vurderingen. 
NVE sier i sin innstilling av bygging av nytt Einunna kraftverk uten bygging av ny dam er et alternativ som søkeren heller bør vurdere. Dette vil være et lite konfliktfylt alternativ.

Lokalt engasjement

Planene for oppdemming av en større del av Markbulia har ført til stort lokalt engasjement både fra næringinteresser, naturvernorganisasjoner og fra privatpersoner. En underskriftskampanje samlet over 2000 underskrifter fra 2007 til 2012 der det protesteres mot planene. Et tilhørende opprop beskriver området som et av de viktigste kulturlandskapene i Hedmark.
Kiez

Kiez, (flertall Kieze) er et tysk ord som betegner et strøk. Ordet brukes fremfor alt i Berlin og nord i Tyskland. Et Kiez bestemmes ikke offisielt, men av beboerne og omfatter gjerne fra 5 til 20 gater med spesiell stil og atmosfære.
Sogozja

Sogozja (russisk: Сого́жа) er ei elv i Jaroslavl og Vologda oblast i Russland. Den er 125 km lang, med et nedbørfelt på 2950 km².
Elva munner ut i Rybinsk-reservoaret i Volga. Før Rybinsk-reservoaret ble bygget var Sogozja ei sideelv til Sjeksna.
Byen Posjekhonje ligger ved Sogozja
Carlos Lannes

OL

Under OL 2010 i Vancouver ble han nr. 82 på 15 km fristil med tiden 41:34.0, nesten åtte minutter etter vinneren Dario Cologna.

VM

Han deltok også i VM 2009 i Liberec 2009 hvor han ble nr. 111 av 132 som fullførte 1,6 km skisprint. Han deltok også i 30 km jaktstart menn der, men ble tatt igjen med en runde og tatt ut av løpet.

Triatlon

I 2006 deltok han i Sjusjøen ITU Winter Triathlon World Championships. Han var den siste som fullførte der, men i et tilsvarende løp samme år i Ushuaia ble han nummer fire.
Truid Ulfstand

Truid Gregersen Ulfstand (født 1487, død 16. november 1545) var en dansk adelsmann, godseier og riksråd. Han var aktiv i Norge på 1500-tallet, i tiden da landet kom i realunion med Danmark.

Riksråd

Han var sønn av lensmann Gregers Jepsen til Torup  og Else Torbernsdatter Bille, og dermed bror av Holger Gregersen Ulfstand. Truid arvet av sin far godset Torup i Skåne. Omkring 1520 ble han gift med Ide Brock; de hadde 4 sønner og 3 døtre. I 1522 ble han forlenet med Varberg slott, som han beholdt til sin død. Han ble opptatt i Riksrådet ved Frederik IIs tronbestigning, og slått til ridder ved kroningen 1524.

I Norge

I 1531 deltok han i forhandlingene om Christian IIs skjebne i Kjøbenhavn, før han sammen med Claus Bille ble sendt til Norge for å bringe landet under kong Frederik. I Oslo holdt de ting med landets innbyggere og fikk stormennene til å anerkjenne kongen. Senere drog de til Trondheim, hvor de kom til forlik med erkebiskopen.
Truids første hustru var død i 1531 eller 1532. Under et opphold i Stockholm 1534 giftet han seg igjen med en ung enke, Gjørvel Fadersdatter (Sparre). Han begav seg deretter til Malmø, hvor han kom til å bli holdt i fangenskap i 9 uker under Jørgen Kocks opprør. Han slapp fri ved å anerkjenne Grev Kristoffer som sin herre 10. august.

Varberg

Nå sendte kong Gustav en hær mot Halland, som fra 10. november beleiret Varberg. Truid forsvarte slottet inntil hans fetter Claus Bille fikk i stand en våpenhvile, mot at Truid erklærte seg nøytral.
Etter at den skånske adelen gikk over til svenskene, ble Marcus Meyer sendt til Truid på Varberg. Meyer inngikk en hemmelig overenskomst med byens innbyggere om å overrumple slottet. Dette lyktes 12. mars 1535; Truid slapp selv bort, men hans hustru og barn ble tilbake som fanger. Han gikk nå åpent over til hertug Christian, og samlet en liten hær som lot Varberg beleire. Ved pinse 1536 sendte Christian unnsetning; Marcus Meyer måtte overgi seg og ble halshugget 17. august ved Helsingør.
1537 ble Truid igjen sendt til Norge, denne gang for å bringe landet under kong Christian. Etter å ha vært i Trondheim drog han ned til Hamar, hvor han tvang biskop Mogens til å avstå bispedømmet og bispegården. En ny reise i Norge ble foretatt 1539. 
Han døde på Torup 16. november 1545 og er begravet i Lund domkirke i Skåne.
John Magufuli

Kontroverser

Ved et offentlig møte i september 2018 sa Magfuli at folk som bruker prevensjonsmidler er for late til å føde en stor familie. Han oppfordret folk til ikke å lytte til deres råd om prevensjon, og mente at mange av dem er utlendinger med onde motiver. Talen er blitt kritisert blant annet av Amnesty International.
Koichi Togashi

Karriere

Koichi Togashi startet sin profesjonelle karriere i Verdy Kawasaki i 1990. Han har også spilt for Yokohama Flügels og Consadole Sapporo.
Ergene

Ergene (bulgarsk: Ергене, gresk: Agrianes, tyrkisk: Ergene Nehri) er ei elv i den europeiske delen av Tyrkia. Den er ei venstre sideelv til Maritsa, og er 283 km lang, med et nedbørfelt på 17 323 km² og en middelvannføring på 27,5 m³/s. Elva har utspring i den sørlige delen av Strandzja-fjellene, og renner derfra mot vest og sørvest gjennom et bredt og åpent dalføre. Elveløpet er svært svingete, og den nederste delen av elva er i stor grad kanalisert og rettet ut. Samløpet med Maritsa ligger 20 meter over havet, på grensa mellom Tyrkia og Hellas, 12 km nord for byen İpsala.
Japansk film

Chambara

Chambara er ett onomatopoetikon, og henspiller på filmer som inneholder mye sverdfekting. Ordet er en forkortelse for chanchan-barabara som er lyden som oppstår når to sverdblad møtes.

Gendaigeki

(現代劇)
Dramafilmer som utspiller seg i nåtid.

Jidaigeki

(時代劇)
Jidaigeki kalles de historiske dramaer som utspiller seg i Tokugawa-perioden. I disse filmene forekommer ofte samuraier. Chambara-filmene tilhører denne kategorien.

Kaidan Eiga

(怪談映画) 
Kaidan Eiga betyr direkte oversatt spøkelseshistoriefilm, og spøkelsene i disse filmene er som oftest kvinnelige spøkelser.
Kjente eksempler på filmer i denne sjangren er Kwaidan, Trappan av Masaki Kobayashi, som baseres på Lafcadio Hearns bok med samme navn, og Ugetsu monogatari, Saga om en blek og mystisk måne etter regnet av Mizoguchi Kenji.

Kaiju Eiga

(怪獣映画) 
Kaiju Eiga – ordrett monsterfilm – er den japanska betegnelsen for filmer med store monstre, kaiju. Ett vanlig innslag i disse filmene er scener der monstrene tråkker ned Tokyos bygninger. Blant de mer kjente monsterfilmene finner vi Godzilla, Gamera, King Ghidorah og Mothra.

Meiji Mono

Filmer som utspiller seg i Meiji-eran i Japan.

Pinku Eiga

(ピンク映画)
Japanske mykpornografiske filmer. Sjangeren hadde sitt høydepunkt i 1970- og 80-årene.

Shomingeki

Filmer som utspiller seg i samtidens middelklassen. Filmer av Ozu Yasujirō og Naruse Mikio blir vanligvis regnet til denne sjangerens viktigste bidragsytere.

Tokusatsu

(特撮)
Tokusatsu kommer av det japanske begrepet for spesialeffekter: tokushu satsuei (特殊撮影). Betegnelsen brukes om filmer og TV-serier som inneholder mye spesialeffekter. Utenfor Japan brukes ordet først og fremst om japanske superhelteserier, som Ultraman og Kamen Rider.

Yakuza Eiga

Filmer som utspiller seg i yakuza-miljøet,  det vil si blant japanske gangstere og hasardspillere. Berømte regissører som har medvirket i denne sjangeren er Suzuki Seijun, Fukasaku Kinji og Kitano Takeshi.

Yokai Eiga

(妖怪映画 ) 
Filmer i denne sjangeren, som kan oversettes med grøsser, karakteriseres av at de inneholder overnaturlige fenomener.

Dokyumentarii

(ドキュメンタリー ,  記録映像)
Da USAs okkupasjon nærmet seg slutten i 1952, hadde japanske dokumentarfilmskapere begynt å produsere et rikt og variert tilbud. I de 62 årene siden krigens slutt kom filmskapere som Matsumoto Toshiō, Imamura Shōhei, Susumu Hani, Shinsuke Ogawa, Hara Kazuō og Naomi Kawase til å få fram noe om en ny bevissthet.
«Visund»

«Visund» eller «Visunden» er et sagaskip, et stort vikingskip Hellig Olav skal ha latt bygge i 1020-årene. Skipet skal ha vært en stor skeide og var i henhold til Snorres kongesager prydet med et forgylt visundhode (et bisonhode med horn) i framstavnen.
Det er uklart hvilken båtklasse Visund tilhørte, men den kan ha vært en stor skeide eller en busse.
Norgesmesterskapet i orientering 2013

Norgesmesterskapet i orientering 2013 bestod av flere arrangementer som i 2013 kåret norgesmestere i orientering.
Hovedmesterskapet (NM-uka) ble arrangert i Kongsberg 12.-15. september. Kongepokalene ble vunnet av Heidi Østlid Bagstevold og Emil Wingstedt.
Esthlogenopsis

Utseende

Middelsstore, slanke, blanke, rødbrune trebukker. Antennene er tynne og lengre enn kroppen. Pronotum er rundet, med en tann litt bak midten av hver sidekant, kraftig punktert. Dekkvingene er nesten jevnbrede.

Levevis

Disse billene har larver som lever i død ved.

Utbredelse

Artene lever i Brasil og Bolivia.
Oslo domprosti

Oslo domprosti er et tjenestedistrikt i Oslo bispedømme i Den norske kirke, som omfatter hovedsakelig menighetene i tidligere Kristiania, dvs. indre by med tillegg av Bygdøy i Oslo.

Historikk

Bragernes prosti omfattet midt på 1600-tallet Aker, Asker, Bragernes med Strømsø, Christiania, Eiker, Hurum, Kongsberg, Lier, Modum, Røyken, Sandsvær og Sigdal. Siden 1647 var soknepresten i Christiania prost i Bragernes. Han ble alt i eldre tid kalt stiftsprost, og skulle som sådan vikariere for biskopen i hans fravær. Reskr. 18.12.1739 delte Bragernes prosti slik at Eiker, Kongsberg, Modum, Sandsvær og Sigdal ble skilt ut som et eget prosti. Res, 04.05.1819 bestemte at de prostier som stiftsprostene skulle bestyre heretter skulle innskrenkes til stiftsstedene og menigheter forent med disse. Asker, Drammen (Bragernes og Strømsø), Hurum, Lier og Røyken ble derfor skilt ut som Drammen prosti, mens det gjenværende stiftsprosti fikk navnet Christiania stiftsprosti. Dette besto nå av menighetene i Aker og Christiania med Oslo. Aker ble delt i to menigheter i 1861, og ble i sin helhet tillagt det nye Asker prosti. Etter innlemmelsen av Aker i Oslo i 1947, ble de to Akermenighetene på nytt innlemmet i Oslo domprosti.
Etter oppsplitting i 1972 bestod prostiet av Domkirken, Trefoldighet, Frogner, Uranienborg, Fagerborg, Gamle Aker, Markus, Sagene, Torshov, Sofienberg, Paulus, Jakob, Grønland, Kampen, Vålerengen, Gamlebyen og Lilleborg prestegjeld, samt Oslo kretsfengsel, Krohgstøtten sykehus, Tøyen småkirkemenighet og Iladalen småkirkemenighet.
Etter nyinndeling i 1984 bestod prostiet av Domkirken, Trefoldighet, Frogner, Uranienborg, Fagerborg, Gamle Aker, Markus, Grønland, Kampen og Vålerengen/Gamlebyen prestegjeld samt Oslo kretsfengsel, Kroghstøtten sykehus og Iladalen småkirkemenighet. Kgl.res. 19.05.1922 endret prostiets navn fra Kristiania stiftsprosti til Oslo domprosti.
En rekke sogn i Domprostiet ble slått sammen i 2012, og Markus kirke ble vedtatt fristilt. Sognelisten nedenfor gjenspeiler disse endringene.
Wertherdrakt

Wertherdrakt, på tysk Werther-montur og Werther-Tracht, på fransk drakt à l'anglaise («i engelsk stil»), er en drakthistorisk betegnelse på en opprinnelig amerikansk eller engelsk mannsdrakt som oppstod på 1770-tallet. Drakten bestod av langskjøtet frakk med høy krage og breie slag, vest, trange bukser, høye skaftestøvler og sylinderformet hatt med brei brem. Den dannet grunnlag for seinere tiders «moderne», formelt herreantrekk i vestlig mote. 
Werther-drakt er oppkalt etter hovedpersonen i Goethes populære roman Den unge Werthers lidelser fra 1774. Der bærer helten som fremskrittsvennlig borger engelskpåvirket drakt, et uttrykk for ungdommelig modernitet og personlig frihet og en protest mot gammeldagse manérer.

Liknende motefenomener i samtida

Også i Frankrike ble den nye tids opprørstrang og frihetsbevegelser på slutten av 1700-tallet uttrykt gjennom klesdrakten. Under den franske revolusjonen fra 1789 kledte for eksempel sanskulottene seg i langbukser og luer etter forbilder fra klærne hos fiskere og arbeidsfolk. Langbukser og andre motetrekk ble en protest mot aristokratiets gammeldagse knebukser og pudderparykker. Det ble også tegnet reformdrakter i franske nasjonalfarger. På 1790-tallet oppstod dessuten en overdrevent jålete ungdomsmote blant såkalte incroyables og merveilleuses som en slags motbevegelse til politikken.